དེ་ཡང་ཟླ་འདིའི་ཚེས་༩ཉིན་ནེ་རཱུ་གཙུག་ལག་སློབ་གྲྭར་སློབ་ཕྲུག་ཁ་ཤས་ཀྱིས།ཕྱི་ལོ་༢༠༠༡ལོར་རྒྱ་གར་གྱི་གྲོས་ཚོགས་ལ་དྲག་རྒོལ་བྱེད་མཁན་ཀ་ཤེ་མིར་མི་རིགས་ཨཧྤ་ཛལ་སྲོག་ཐོག་བཏང་ནས།ལོ་གསུམ་འཁོར་བའི་དུས་དྲན་སྟེང་ངོ་རྒོལ་སྐད་འབོད་དང།ཀ་ཤེ་མིར་མི་མང་གི་རང་དབང་ལ་རྒྱབ་སྐྱོར་སྐད་འབོད་ཀྱང་བྱས་ཡོད་འདུགདེ་ནས་ཚེས་༡༢ཉིན་ལྡི་ལིའི་ཉེན་རྟོག་པས་སློབ་ཕྲུག་ཚོགས་པའི་ཚོགས་གཙོ་ཀུ་མཱར་འཛིན་བཟུང་བྱས་ནས།ལྡི་ལིའི་ཁྲིམས་ཁང་ཞིག་གིས་ཁོང་ཉེན་རྟོག་ཁང་ལ་ཉིན་གསུམ་རིང་བཀག་ཉར་དགོས་པའི་བཀའ་བཏང་ཡོད་འདུགདེ་ཡང་ཁོང་གིས་རྒྱལ་ཁབ་ལ་གྱེན་ལོག་དང་དཀྲུག་ཤིང་གི་བྱ་སྤྱོད་བྱས་པའི་ཞུ་གཏུག་བྱེད་མཁན་བྱུང་བས།འཛིན་བཟུང་བྱས་པ་ཡིན་ཚུལ་ཁྲིམས་ཁང་གིས་འགྲེལ་བརྗོད་བྱས་འདུག་ཀྱང།ཁོང་གིས་ཉེས་འཛུགས་དག་ལ་ངོས་ལེན་བྱས་མེད་པ་རེད།